Rīgā

|  |  |  |  |
| --- | --- | --- | --- |
|  | 04.06.2021 | Nr. | 3.2-2/2-2/3140 |
|  |  |  |  |
| Uz |   | Nr. |   |

|  |
| --- |
| **Valsts kancelejas direktoram****J. Citskovskim** |

|  |
| --- |
| *Par iebildumu Ministru kabineta 2021.gada 27.maija sēdes protokollēmuma Nr.44 34.§ 7.punktam* |

Atbilstoši Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 200.punktam izsaku iebildumu par Ministru kabineta 2021.gada 27.maija sēdes protokollēmuma Nr.44 34.§ “Informatīvais ziņojums “Par valsts atbalstu studijām Latvijas augstskolās studējošiem no daudzbērnu ģimenēm”” 7.punkta redakciju un lūdzu to precizēt atbilstoši minētajā Ministru kabineta sēdē diskutētajam, izsakot to šādā redakcijā:

“7. Izglītības un zinātnes ministrijai pēc grozījumu Augstskolu likumā pieņemšanas Saeimā:

7.1. iesniegt izskatīšanai Ministru kabinetā rīkojuma projektu par nepieciešamā finansējuma, kas nepārsniedz 1 600 000 euro, sociālo stipendiju fonda izveidei, tai skaitā datu apmaiņas izveidei un atlīdzībai - pārdali no budžeta resora “74. Gadskārtējā valsts budžeta izpildes procesā pārdalāmais finansējums” programmas 11.00.00 “Demogrāfijas pasākumi” uz Izglītības un zinātnes ministrijas budžetu ņemot vērā likuma „Par valsts budžetu 2021. gadam” 53. pantā noteikto.

7.2. iesniegt priekšlikumu Izglītības un zinātnes ministrijas 2022., 2023. un 2024. gada maksimāli pieļaujamā valsts pamatbudžeta izdevumu apjoma precizēšanai ņemot vērā likuma “Par vidēja termiņa budžeta ietvaru 2021., 2022. un 2023. gadam” 25. pantā noteikto, paredzot finansējumi sociālo stipendiju nodrošināšanai 2022.gadā ne vairāk kā 3 622 080 euro, 2023.gadā – ne vairāk kā 6 097 513 euro, 2024.gadā – ne vairāk kā 8 386 668 euro, 2025.gadā un turpmāk ik gadus – ne vairāk kā 9 659 570 euro .”.

|  |  |  |
| --- | --- | --- |
| Finanšu ministra p.i.-Ministru prezidents |  | A.K.Kariņš |
|  |  |  |

|  |
| --- |
|  |

Antropova 67095448

Jelena.Antropova@fm.gov.lv